da da en da id en fr da da en sv hu fr da de en en da da en da da da da en da ro en en
Om samsurf - SamSurf - SUP på Samsø
Stand Up Paddle på Samsø
Mit navn er Emma, og jeg har siden 2016 introduceret flere hundrede danskere til SUP sporten fra hele landet og bliver den dag i dag, ved med at udvikle koncepter og naturoplevelser tilpasset deltagerens niveau. Alt fra leg og hård træning til cruises langs kysterne til helt stille og rolig yoga på vandet.
SUP sporten er alsidig og kan dyrkes af alle!
Kristian prøvede for første gang SUP i sommeren 2018, og blev bidt af træningsaspektet og overrasket over hvor god træning det er for hele kroppen. Nu elsker han at nørde padleteknik og udstyr og give sin store viden videre til alle med lysten til at blive en endnu bedre padler.
Kristian er med andre ord den teknisk nørdede instruktør i SamSurf.
Vi, Emma og Kristian flyttede i august 2021 til Samsø fra det pulserende Aarhus og har slået os ned i et dejligt hus på den sydlige del af øen.
Vi ELSKER Samsø og den modtagelse vi har fået som tilflyttere og glæder os til at give lidt tilbage i form af oplevelser på, i og ved vandet til sommer.